**P R I J E D L O G**

Na temelju članka 34. stavka 3. Statuta Hrvatske komore inženjera građevinarstva („Narodne novine“, broj 132/15 i 123/19) Skupština Hrvatske komore inženjera građevinarstva na sjednici održanoj dana

 donosi

**Pravilnik**

**o područnim odborima Hrvatske komore inženjera građevinarstva**

**OPĆE ODREDBE Članak 1.**

Ovim Pravilnikom o područnim odborima (u daljnjem tekstu: Pravilnik), uređuje se osnivanje i ustroj, teritorijalni obuhvat, kriteriji za određivanje broja područnih odbora, zadaće tijela područnih odbora, prava i dužnosti članova tijela područnih odbora, izbor i provođenje organizacijskih promjena, izbor predsjednika i članova Vijeća područnih odbora, te druga pitanja važna za članove Hrvatske komore

inženjera građevinarstva (u daljnjem tekstu: Komora) s prebivalištem u teritorijalnom obuhvatu određenog područnog odbora.

Područni odbori su oblik strukovnog organiziranja članova Komore, koji su osnovani s ciljem zastupanja interesa na principu teritorijalnog i strukovnog povezivanja, te organizacije rada na racionalan, ekonomičan i funkcionalan način.

Izrazi koji se koriste u ovom Pravilniku, a imaju rodno značenje odnose se jednako na muški i ženski rod.

**Članak 2.**

Radi promicanja, usklađivanja i zastupanja interesa članova Komore na razini jedne ili više jedinica lokalne i područne (regionalne) samouprave (županija), mogu se osnivati područni odbori.

Na određenom području Odlukom Upravnog odbora Komore o osnivanju područnih odbora može se osnovati samo jedan područni odbor u skladu s teritorijalnim obuhvatom i kriterijima propisanim ovim Pravilnikom.

Članovi Komore koji su upisani u odgovarajuće imenike u skladu s odredbama posebnog zakona koji uređuje obvezno udruživanje u komore, članovi su područnog odbora prema mjestu prebivališta.

**ZADACI I POSLOVI PODRUČNOG ODBORA Članak 3.**

Zadaci i poslovi područnog odbora su da u teritorijalnom obuhvatu svojeg područja:

1. Promiče graditeljsku struku i inženjersku djelatnost u cilju zaštite javnog interesa i trećih osoba.

2. Potiče i organizira nastup inženjerske struke pred stručnom javnošću.

3. Informira javnost o postignućima graditeljske struke.

4. Razvija strukovnu etiku.

5. Organizira strukovni rad kroz radna tijela i upućuje predsjedniku ili Upravnom odboru prijedloge za unapređenje zakonodavnog okvira.

6. U suradnji sa Tajništvom Komore organizira stručna savjetovanja odnosno usavršavanje

članova Komore.

7. Obavlja i druge poslove određene Statutom i općim aktima Komore.

**KRITERIJI ZA OSNIVANJE PODRUČNOG ODBORA Članak 4.**

Kriteriji temeljem kojih Upravni odbor Komore ocjenjuje ispunjavanje uvjeta za osnivanje područnog odbora su:

- broj članova Komore na području teritorijalnog obuhvata područnog odbora u osnivanju od najmanje 100 članova, i

- procjena pokazatelja ekonomičnosti i funkcionalnosti osnivanja Područnog odbora u svrhu

promicanja, usklađivanja i zastupanja interesa članova Komore tog teritorijalnog obuhvata.

**Članak 5.**

Prijedlog za osnivanje novog područnog odbora može podnijeti najmanje 80 članova Komore, Upravni odbor Komore i predsjednik Komore.

Prijedlog iz stavka 1. ovoga članka, koji podnose članovi Komore, odnosi se na članove koji su podmirili financijske obveze prema Komori u skladu sa odredbama Statuta Komore, i koji imaju prebivalište na području teritorijalnog obuhvata područnog odbora u osnivanju.

Prijedlog se podnosi Upravnom odboru Komore na propisanom obrascu ovjerenom osobnim potpisom i pečatom, kojim se dokazuje članstvo u Komori.

**Članak 6.**

Pripremne radnje za osnivanje novog područnog odbora u skladu s člankom 5. ovoga Pravilnika, obavlja

Tajništvo Komore.

**ORGANIZACIJA PODRUČNOG ODBORA Članak 7.**

Tijela područnog odbora jesu:

- Zbor područnog odbora,

- Vijeće područnog odbora i

- Predsjednik područnog odbora.

**Članak 8.**

Vijeće područnog odbora:

- čiji područni odbor ima do 300 članova Komore - ima tri člana,

- čiji područni odbor ima više od 300 do 500 članova Komore – ima pet članova i

- čiji područni odbor ima više od 500 članova Komore – ima sedam članova.

Mandat predsjednika i članova Vijeća područnih odbora traje četiri godine počinje danom izbora i traje do razrješenja odnosno do izbora novih članova.

Mandat predsjednika i/ili člana vijeća izabranog umjesto predsjednika i/ili člana Vijeća kojem je mandat prestao prije isteka vremena na koje je biran, traje do isteka mandata predsjednika i/ili člana vijeća umjesto kojeg je izabran.

Administrativne i stručne poslove za potrebe rada tijela područnih odbora obavlja Tajništvo Komore.

Zbor područnog odbora

**Članak 9.**

Zbor područnog odbora čine svi članovi Komore s prebivalištem na području područnog odbora.

Svaki član područnog odbora ima pravo nazočiti Zboru područnog odbora, sudjelovati u njegovom radu, davati prijedloge.

Za održavanje Zbora područnog odbora potrebna je nazočnost većine od ukupnog broja članova područnog odbora.

Ako u zakazano vrijeme održavanja sjednice Zbora područnog odbora ne bude nazočna većina od ukupnog broja članova područnog odbora, Zbor će započeti s radom pola sata kasnije, utvrditi kvorum i proglasiti ga važećim za tu sjednicu te nakon toga i valjano odlučivati s nazočnim članovima.

**Članak 10.**

Zbor područnog odbora u pravilu saziva predsjednik Vijeća područnog odbora. U pozivu za Zbor područnog odbora treba biti naznačeno mjesto i vrijeme održavanja, prijedlog dnevnog reda te upozorenje o potrebnoj većini za održavanje Zbora područnog odbora i za valjano odlučivanje.

Zbor područnog odbora može sazvati i predsjednik Komore.

**Članak 11.**

Zbor područnog odbora:

1. raspravlja o svim pitanjima koja se odnose na graditeljsku struku i inženjersku djelatnost,

2. raspravlja o sustavu organiziranosti u obavljanju inženjerske djelatnosti u okviru poslova i zadataka utvrđenih posebnim zakonima kojima se uređuje obavljanje djelatnosti prostornog

uređenja i gradnje,

3. odlučuje o pitanjima koja su stavljena na dnevni red.,

4. raspravlja o prijedlozima i nacrtima zakona, podzakonskih akata i općih akata Komore i

5. bira predsjednika I članove Vijeća područnih odbora.

O radu Zbora područnog odbora vodi se zapisnik, koji potpisuje zapisničar. Primjerak zapisnika sa popisom prisutnih članova dostavlja se predsjedniku Komore.

Vijeće područnog odbora

**Članak 12.**

Vijeće područnog odbora čine tri do sedam članova izabranih u skladu s ovim Pravilnikom od kojih je jedan predsjednik. Prethodni predsjednik, članovi Skupštine i članovi Upravnog odbora izabrani u skladu s Pravilnikom o izborima za tijela Hrvatske komore inženjera građevinarstva članovi su Vijeća područnog odbora po funkciji.

Za donošenje pravovaljanih odluka potrebna je nazočnost većine članova Vijeća područnog odbora. Odluke se donose većinom glasova nazočnih članova, javnim glasanjem.

Vijećem područnog odbora predsjedava predsjednik Vijeća koji potpisuje odluke Vijeća a u slučaju njegove spriječenosti ili odsutnosti, osoba koju odredi predsjednik Vijeća ili najstariji član vijeća.

Vijeće područnog odbora konstituirano je danom izbora predsjednika i članova Vijeća područnog odbora.

Sjednicu vijeća područnog odbora može sazvati i predsjednik Komore.

**Članak 13.**

Članovi vijeća područnog odbora imaju sljedeća prava i dužnosti:

1. sudjelovati na sjednicama vijeća područnog odbora,

2. podnositi prijedloge,

3. obavljati poslove koje im povjeri predsjednik vijeća područnog odbora i

4. druga prava i dužnosti utvrđena Statutom Komore i drugim općim aktima Komore.

Vijeće područnog odbora:

**Članak 14.**

1. provodi zaključke i odluke tijela Komore,

2. organizira stručna savjetovanja odnosno usavršavanje članova Komore s prebivalištem na području pojedinog područnog odbora u suradnji sa Tajništvom Komore,

3. razmatra primjedbe i prijedloge članova te ih po potrebi prosljeđuju Upravnom odboru,

4. izvješćuje članove o radu Komore (polugodišnje),

5. raspravlja o prijedlozima i nacrtima zakona, podzakonskih akata i općih akata Komore,

6. predlaže predsjedniku Komore članove odbora, povjerenstava i vijeća sa svog područja,

7. surađuje s drugim tijelima Komore,

8. o svom radu redovito obavještava članove Zbora područnog odbora elektroničkim putem,

9. obavlja i druge poslove.

O sjednicama Vijeća područnog odbora vodi se zapisnik, koji potpisuje zapisničar. Primjerak zapisnika sa popisom prisutnih dostavlja se predsjedniku Komore.

Predsjednik Vijeća područnog odbora

Predsjednik Vijeća područnog odbora:

**Članak 15.**

- saziva Zbor područnog odbora te saziva sjednice Vijeća područnog odbora, kojima i predsjedava

- predstavlja i zastupa područni odbor

- rukovodi radom Vijeća područnog odbora i brine se o provedbi odluka i zaključaka tijela

Komore

- u ime Vijeća područnog odbora podnosi prijedloge tijelima Komore

- prima obavijesti i upute Upravnog odbora Komore, osigurava njihovu provedbu i o tome izvješćuje Upravni odbor Komore.

Za svoj rad predsjednik Vijeća područnog odbora odgovara Zboru područnog odbora i Upravnom odboru Komore.

Spriječenog predsjednika zamjenjuje s istim ovlastima najstariji član Vijeća područnog odbora.

**IZBOR PREDSJEDNIKA I ČLANOVA VIJEĆA PODRUČNOG ODBORA Članak 16.**

Upravni odbor Komore donosi Odluku o raspisivanju izbora za predsjednika i članove vijeća područnog odbora, određuje izborne jedinice u kojima se provode izbori, utvrđuje broj članova Komore iz svake izborne jedinice i popis članova Komore iz svake izborne jedinice s pravom glasa (popis birača) određuje rokove za provođenje izbornih radnji, određuje način glasovanja, imenuje izborno povjerenstvo izborne jedinice za provedbu izbora, propisuje obvezatne upute i obrasce za provođenje izbornih radnji, te odlučuje da li će se u pojedinoj izbornoj jedinici provoditi i izbor za zamjenike članova tog Vijeća područnog odbora, na prijedlog Vijeća područnog odbora iz prethodnog mandata.

Izborna jedinica za izbor predsjednika i članova vijeća područnog odbora je područje područnog odbora s članovima Komore prema mjestu prebivališta u izbornoj jedinici.

Članovi Komore s prebivalištem u izbornoj jedinici imaju pravo birati i biti birani za predsjednika i člana vijeća područnog odbora, ako ne podliježu ograničenju iz stavka 4. ovoga članka.

Za funkcije iz stavka 3. ovoga članka ne mogu se kandidirati i ne mogu glasati članovi Komore: u statusu mirovanja; kojima je pravomoćno izrečena stegovna mjera; koji do dana predaje kandidacijske liste nemaju uredno podmirene financijske obveze u skladu sa Statutom Komore (članarina), te počasni članovi.

KANDIDIRANJE

**Članak 17.**

Područni odbor koji ima do 300 članova Komore u vijeće područnog odbora bira tri (3) člana, na način da se obvezno bira dva (2) člana/predstavnika iz reda ovlaštenih inženjera građevinarstva, i jedan (1) član/predstavnik iz reda inženjera gradilišta ili voditelja radova građevinske struke.

Područni odbor koji ima više od 300 do 500 članova Komore bira pet (5) članova u vijeće područnog odbora, na način da se obvezno bira tri (3) člana/predstavnika iz reda ovlaštenih inženjera građevinarstva, i dva (2) člana/predstavnika iz reda inženjera gradilišta ili voditelja radova građevinske struke.

Područni odbor koji ima više od 500 članova Komore bira sedam (7) članova u vijeće područnog odbora, na način da se obvezno bira pet (5) članova/predstavnika iz reda ovlaštenih inženjera građevinarstva, i dva (2) člana/predstavnika iz reda inženjera gradilišta ili voditelja radova građevinske struke.

Kod izbora predsjednika i članova vijeća područnih odbora treba poštivati strukovnu pripadnost, rodnu i teritorijalnu zastupljenost.

**Članak 18.**

Pravnu, administrativnu i tehničku podršku u provedbi kandidacijskog postupka daje Tajništvo Komore. Tajništvo Komore dostavlja Izbornom povjerenstvu popis birača za tu izbornu jedinicu i obrasce za provedbu izbora.

Izborno povjerenstvo dostavlja elektroničkim putem, putem Tajništva Komore i službene e- mail adrese Komore, poziv članovima Komore s prebivalištem u izbornoj jedinici za podnošenje zatvorene kandidacijske liste za izbor predsjednika i članova vijeća područnog odbora.

Zatvorenu kandidacijsku listu za predsjednika i članove vijeća područnog odbora mogu predložiti članovi Komore s prebivalištem u izbornoj jedinici. Za pravovaljanost liste potrebno je prikupiti potpise 10% članova Komore prema mjestu prebivališta.

Zatvorenu kandidacijsku listu za predsjednika i članove vijeća područnog odbora može predložiti i Vijeće područnog odbora, bez prikupljanja potpisa.

U slučaju da do predviđenog roka Vijeće područnog odbora ili članovi Komore s prebivalištem u izbornoj jedinici ne predlože pravovaljanu zatvorenu kandidacijsku listu, Upravni odbor Komore, u roku od 15 dana od isteka predviđenog roka za predlaganje zatvorenih kandidacijskih lista, predlaže zatvorenu kandidacijsku listu s kandidatima za izbor predsjednika i članova vijeća područnog odbora, bez prikupljanja potpisa.

Prijedlozi zatvorenih kandidacijskih lista dostavljaju se Izbornom povjerenstvu u roku od osam dana od dana raspisivanja postupka kandidiranja za izbor predsjednika i članova Vijeća područnog odbora izborne jedinice, s pisanom izjavom kandidata o prihvaćanju kandidature, na službenu e- mail adresu Komore u Tajništvo Komore, na obrascu čiji oblik i sadržaj je Odlukom iz čl. 16. st. 1. ovog Pravilnika.

Svaki član Komore iz izborne jedinice može svojim potpisom podržati samo jednu zatvorenu kandidacijsku listu za predsjednika i Vijeće područnog odbora izborne jedinice.

Na zatvorenoj kandidacijskoj listi mora biti toliko kandidata koliko se bira za predsjednika i članove Vijeća područnog odbora izborne jedinice. Kandidatom se može biti samo na jednoj zatvorenoj listi, i samo u jednoj izbornoj jedinici.

Ako predlagatelj iz stavaka 3., 4. i 5. ovoga članka predloži manji broj kandidata od broja kandidata koji se biraju, zatvorena kandidacijska lista nije pravovaljana.

**Članak 19.**

Izborno povjerenstvo izborne jedinice pri zaprimanju zatvorenih kandidacijskih lista provjerit će jesu li podnesene u skladu s ovim Pravilnikom, te utvrditi pravovaljanost predloženih zatvorenih kandidacijskih lista.

Ako izborno povjerenstvo ocijeni da zatvorena kandidacijska lista nije podnesena u skladu s ovim

Pravilnikom, pozvat će podnositelja da u roku od 48 sati, ukloni uočene nedostatke.

Članovi Komore koji su predložili zatvorenu kandidacijsku listu mogu odustati od liste najkasnije 48 sati nakon što je lista bila objavljena.

Odustajanje jednog ili više kandidata s liste nije dopušteno nakon isteka roka iz stavka 3. ovog članka, te se odustajanje nekog od kandidata neće uvažiti i takva će lista ostati pravovaljana s imenima svih objavljenih kandidata.

Pravovaljane kandidacijske liste izborno povjerenstvo izborne jedinice će prihvatiti, a nepravodobne i nepravovaljane rješenjem će odbaciti.

Protiv rješenja iz prethodnog stavka dopušten je prigovor Upravnom odboru u roku 24 sata od primitka iste.

**Članak 20.**

Izborno povjerenstvo izborne jedinice objavljuje pravovaljane zatvorene kandidacijske liste. Objava liste ne predstavlja izbornu radnju u smislu zaštite izbornog prava.

Pravovaljane konačne zatvorene kandidacijske liste, objavit će se na mrežnoj stranici Komore u roku 48 sati od njihovog primitka.

GLASANJE I UTVRĐIVANJE REZULTATA GLASANJA

**Članak 21.**

Glasanje i utvrđivanje rezultata glasanja može se provesti elektroničkim putem ili na Zboru područnog

odbora.

O načinu provedbe glasanja i utvrđivanju rezultata glasanja nakon provedenog postupka kandidiranja putem zatvorenih kandidacijskih lista za predsjednika i članove Vijeća područnih odbora, odlučit će Upravni odbor uz provedene konzultacije s Predsjednikom izbornog Povjerenstva izborne jedinice.

**Glasanje i utvrđivanje rezultata glasanja elektroničkim putem**

**Članak 22.**

Glasanje za izbor predsjednika i članove Vijeća područnih odbora može se provesti glasačkim listićem elektroničkim putem u skladu sa Odlukom iz čl. 16. st.1. ovog Pravilnika.

Glasa se osobno samo za jednu zatvorenu kandidacijsku listu navedenu na glasačkom listiću.

Glasački listić popunjava se tako da se zaokruži redni broj ispred naziva zatvorene kandidacijske liste.

**Članak 23.**

Izborno povjerenstvo izborne jedinice putem Tajništva Komore i putem osobnih stranica člana Komore, elektroničkim putem, dostavlja glasački listić članu Komore s prebivalištem u toj izbornoj jedinici.

Glasački listić na kojem se glasa za jednu od lista izborne jedinice sadrži:

1. oznaku da se izbori odnose na izbor predsjednika i članove Vijeća područnih odbora,

2. identifikacijski broj listića,

3. oznaku izborne jedinice,

4. broj članova Vijeća koji se bira u toj izbornoj jedinici,

5. ispred naziva svake liste stavlja se redni broj i naziv zatvorenih kandidacijskih lista po redoslijedu dostavljanja izbornom povjerenstvu izborne jedinice, a na svakoj listi i redne brojeve i imena i prezimena kandidata i

6. naputak o načinu glasanja s naznakom roka u kojem glasački listić treba povratno dostaviti Izbornom

povjerenstvu izborne jedinice.

**Članak 24.**

O svom radu Izborno povjerenstvo izborne jedinice vodi zapisnik u koji će ubilježiti:

1. broj birača izborne jedinice prema izvatku iz popisa birača,

2. broj birača koji je glasao prema mjestu prebivališta,

3. broj glasova koji je dobila pojedina zatvorena kandidacijska lista ,

4. broj glasačkih listića koji su proglašeni nevažećim i

5. ime i prezime kandidata koji su izabrani na pripadajućoj zatvorenoj kandidacijskoj listi.

Na listi izabranih članova iz te izborne jedinice članovi se unose prema abecednom redu prezimena. Uz njihovo ime i prezime obvezatno se navodi mjesto prebivališta i strukovni naziv. U zapisnik o radu unose se i druge činjenice koje su važne za postupak glasanja. Zapisnik potpisuju svi članovi Izbornog povjerenstva izborne jedinice, te ga dostavljaju predsjedniku Komore.

Važećim se smatra onaj glasački listić iz kojega se na siguran i nedvojben način može utvrditi za koju je zatvorenu kandidacijsku listu član Komore glasao.

Nevažeći glasački listić jest:

1. neispunjeni glasački listić,

2. glasački listić popunjen na način da se ne može sa sigurnošću utvrditi volja člana Komore i okolnost za koju je listu glasao,

3. glasački listić na kojem je član Komore glasao za dvije ili više lista,

4. glasački listić na kojem je član Komore glasao za kandidate s različitih lista, a nije zaokružio jednu od lista.

**Članak 25.**

Nakon isteka roka za glasanje, Izborno povjerenstvo izborne jedinice utvrđuje rezultate glasanja u izbornoj jedinici u roku od 48 sata po isteku roka za dostavu popunjenih glasačkih listića.

Pri utvrđivanju rezultata glasanja Izborno povjerenstvo izborne jedinice uzet će u obzir samo važeće glasačke listiće koji su zaprimljeni u određenom roku, a naknadno prispjele glasačke listiće neće uzimati u obzir.

Izabrana je ona zatvorena kandidacijska lista koja je dobila najveći broj glasova.

Ako se bira između više zatvorenih kandidacijskih lista, a dvije ili više su nakon provedenog glasanja dobile najveći a jednak broj glasova, glasanje se ponavlja samo za te liste. Ako su i nakon ponovljenog glasanja te dvije zatvorene kandidacijske liste dobile jednak broj glasova, ponavlja se postupak kandidiranja i izbori u toj izbornoj jedinici i to najkasnije 30 dana prije održavanja Zbora područnog odbora.

Odluku o ponovljenim izborima donosi Upravni odbor.

**Glasanje i utvrđivanje rezultata glasanja na Zboru područnog odbora**

**Članak 26.**

Glasanje i utvrđivanje rezultata glasanja za predsjednika i članove Vijeća područnih odbora može se provesti i na Zboru područnog odbora u skladu s Odlukom iz čl. 16. st. 1. ovog Pravilnika.

Poziv za održavanje Zbora područnog odbora na kojem će se provesti izbor zatvorene kandidacijske liste za izbor kandidata za predsjednika i članove Vijeća područnog odbora upućuje predsjednik Izbornog povjerenstva izborne jedinice elektroničkim putem.

Za održavanje Zbora područnog odbora potrebna je nazočnost većine od ukupnog broja članova Komore izborne jedinice.

Ako u zakazano vrijeme održavanja sjednice Zbora područnog odbora ne bude nazočna većina od ukupnog broja članova područnog odbora, Zbor će započeti s radom pola sata kasnije, utvrditi kvorum i proglasiti ga važećim za tu sjednicu te nakon toga i valjano odlučivati s nazočnim članovima.

Iznimno od stavka 1. ovog članka ako predsjednik Izbornog povjerenstva zbog spriječenosti ili drugih razloga ne uputi poziv za održavanje zbora, poziv će uputiti predsjednik Komore.

**Članak 27.**

Zboru područnog odbora sazvanog radi provođenja izbora predsjedava predsjednik Izbornog povjerenstva.

Ako se glasa samo za jednu kandidacijsku listu javno podizanjem ruku, glasa se na način da se glasa

«ZA» zatvorenu kandidacijsku listu, «PROTIV» zatvorene kandidacijske liste ili je član Komore

«UZDRŽAN» od prijedloga.

U slučaju da se glasa o više kandidacijskih lista glasa se tajno, glasačkim listićima ili prozivanjem nazočnih članova Komore u toj izbornoj jedinici. Glasački listići su iste veličine, boje i oblika i ovjereni su pečatom HKIG-a. Na glasačkom listiću navedene su zatvorene kandidacijske liste o kojima se glasa.

Glasački listić na kojem se glasa za jednu od lista izborne jedinice sadrži:

1. oznaku da se izbori odnose na izbor predsjednika i članove Vijeća područnih odbora,

2. identifikacijski broj listića,

3. oznaku izborne jedinice,

4. broj članova Vijeća koji se bira u toj izbornoj jedinici,

5. ispred naziva svake liste stavlja se redni broj i naziv zatvorenih kandidacijskih lista po redoslijedu dostavljanja izbornom povjerenstvu izborne jedinice, a na svakoj listi i redne brojeve i imena i prezimena kandidata i

6. naputak o načinu glasanja.

Nazočnim članovima Komore predaju se glasački listići. Nazočan član može glasati samo jednim glasačkim listićem, i to osobno. Glasuje se tako da se zaokruži redni broj ispred zatvorene kandidacijske liste.

Nakon završenoga glasanja članovi Izbornog povjerenstva prebrojavaju glasačke listiće te se utvrđuje rezultat glasanja, koji se predaje predsjedavajućem.

O svom radu Izborno povjerenstvo izborne jedinice vodi zapisnik u koji će ubilježiti:

1. broj birača izborne jedinice prema izvatku iz popisa birača,

2. broj birača koji je glasao prema mjestu prebivališta,

3. broj glasova koji je dobila pojedina zatvorena kandidacijska lista,

4. broj glasačkih listića koji su proglašeni nevažećim i

5. ime i prezime kandidata koji su izabrani na pripadajućoj zatvorenoj kandidacijskoj listi.

Na listi izabranih članova iz te izborne jedinice članovi se unose prema abecednom redu prezimena. Uz njihovo ime i prezime obvezatno se navodi mjesto prebivališta i strukovni naziv. U zapisnik o radu unose se i druge činjenice koje su važne za postupak glasanja. Zapisnik potpisuju svi članovi Izbornog povjerenstva izborne jedinice, te ga dostavljaju predsjedniku Komore.

Važećim se smatra onaj glasački listić iz kojega se na siguran i nedvojben način može utvrditi za koju je zatvorenu kandidacijsku listu član Komore glasao.

Nevažeći glasački listić jest:

1. neispunjeni glasački listić,

2. glasački listić popunjen na način da se ne može sa sigurnošću utvrditi volja člana Komore i okolnost za koju je listu glasao,

3. glasački listić na kojem je član Komore glasao za dvije ili više lista,

4. glasački listić na kojem je član Komore glasao za kandidate s različitih lista, a nije zaokružio jednu od lista.

**Članak 28.**

Predsjedavajući proglašava rezultate provedenog glasanja. Izabrana je ona zatvorena kandidacijska lista koja je dobila najveći broj glasova nazočnih članova Komore Zbora područnog odbora.

Ako se bira između više zatvorenih kandidacijskih lista, a dvije su nakon provedenog glasanja dobile jednak broj glasova, glasanje se ponavlja. Ako su i nakon ponovljenog glasanja te dvije zatvorene kandidacijske liste dobile jednak broj glasova, ponavlja se postupak kandidiranja i izbori u toj izbornoj jedinici i to najkasnije 30 dana prije održavanja Zbora područnog odbora.

**Članak 29.**

Vijeće područnog odbora je konstituirano danom izbora predsjednika i članova Vijeća područnog odbora, na mandat od četiri godine.

Prvu sjednicu Vijeća područnog odbora saziva predsjednik Komore.

**ZAŠTITA IZBORNOG PRAVA Članak 30.**

Prigovor zbog nepravilnosti u postupku kandidiranja i u postupku izbora može podnijeti svaki član

Komore za svoju izbornu jedinicu.

Prigovor iz prethodnog stavka podnosi se Upravnom odboru Komore u roku od 48 sati, računajući od isteka dana kad je provedena radnja na koju je stavljen prigovor.

Upravni odbor Komore dužan je donijeti rješenje o prigovoru u roku od 48 sati od dana dostavljanja prigovora, odnosno od dana kada su dostavljeni izborni materijali na koje se odnosi prigovor.

Ako je prigovor podnijela neovlaštena osoba te ukoliko je podnijet izvan roka, prigovor će se rješenjem odbaciti.

Protiv rješenja iz stavka 3. i 4. ovog članka nje dopuštena žalba.

**Članak 31.**

Ako Upravni odbor Komore, rješavajući prigovor iz članka 30. ovoga Pravilnika utvrdi da je bilo nepravilnosti koje su bitno utjecale ili mogle utjecati na rezultate, poništit će radnje u tom postupku i odrediti da se u određenom roku te radnje ponove.

Ako ne postoji mogućnost ponavljanja poništenih radnji iz prethodnog stavka, ili ako se nepravilnosti odnose na postupak glasanja, a bitno su utjecale odnosno mogle utjecati na rezultate izbora, Upravni odbor Komore poništit će izbore za predsjednika i članove Vijeća područnog odbora u određenoj izbornoj jedinici i odrediti rok u kojem će se održati ponovljeni izbori.

**PRIJEVREMENI PRESTANAK MANDATA Članak 32.**

Mandat predsjednika i članova Vijeća područnog odbora prijevremeno prestaje:

- gubitkom statusa člana Komore,

- ako zatraži mirovanje članstva,

- ostavkom,

- opozivom.

- smrću

Predsjednik i članovi Vijeća područnog odbora mogu biti opozvani ako to predloži 1/2 članova Zbora područnog odbora ili Upravni odbor Komore, ukoliko svojim javnim istupima nanose štetu Komori i ne poštuju odluke tijela Komore.

Predsjednik Komore dužan je u roku od 30 dana od dana zaprimanja valjanog zahtjeva za opoziv, sazvati

Zbor područnog odbora radi donošenja odluke o opozivu.

Kada se prije isteka mandata isprazni mjesto u Vijeću područnog odbora, Zbor će na prvoj sljedećoj sjednici, izborom novog člana, popuniti upražnjeno mjesto.

Prijedlog za izbor novog člana i/ili predsjednika daje vijeće područnog odbora, bez provođenja kandidacijskog postupka.

**ORGANIZACIJSKE PROMJENE PODRUČNOG ODBORA Članak 33.**

Organizacijska promjena je promjena organizacijskog položaja područnog odbora izvršena u skladu s odlukom Upravnog odbora Komore i ovim Pravilnikom.

Organizacijske promjene odnose se na pripajanje i spajanje područnih odbora.

**Članak 34.**

Pripajanje se odnosi na pripajanje jednog ili više područnih odbora drugom područnom odboru. Spajanje dva ili više područnih odbora organizacijski je osnivanje novog područnog odbora. Spajanjem

prestaju postojati područni odbori koji su se spojili, a novonastali područni odbor smatra se novim područnim odborom.

**Članak 35.**

Pravo predlaganja organizacijskih promjena u skladu s člankom 33. ovoga Pravilnika ima Upravni odbor Komore, Vijeće područnog odbora, predsjednik Komore te najmanje 70 članova Komore s područja lokalne samouprave koja teritorijalno čini područni odbor za koji se predlaže pripajanje ili spajanje.

Pripajanje i spajanje područnih odbora provodi se donošenjem odgovarajućih odluka na Zborovima područnih odbora, na prijedlog predsjednika vijeća područnih odbora. Odluka o odgovarajućoj organizacijskoj promjeni sadrži nazive i sjedišta područnih odbora koji se pripajaju ili spajaju, odredbe o preuzimanju prava i obveza, naziv i sjedište novog područnog odbora, preuzimanje dokumentacije, sredstava za rad te druga pitanja.

Organizacijske promjene područnih odbora iz stavka 1. ovoga članka provode se sukladno Odluci

Upravnog odbora Komore.

**Članak 36.**

Područni odbor osnovan u skladu s ovim Pravilnikom, prestaje s radom kada Upravni odbor Komore donese odluku o prestanku rada područnog odbora raspuštanjem.

**RASPUŠTANJE VIJEĆA PODRUČNOG ODBORA Članak 37.**

Upravni odbor na prijedlog predsjednika Komore donosi odluku o raspuštanju Vijeća područnog odbora u slučajevima ako Vijeće područnog odbora ili Zbor područnog odbora:

- ne provodi zaključke i odluke tijela Komore,

- ne poštuje odredbe Statuta i drugih općih akata Komore,

- svojim radom šteti ugledu Komore.

**PRIJELAZNE I ZAVRŠNE ODREDBE Članak 38.**

Danom stupanja na snagu ovog Pravilnika prestaje važiti Pravilnik o područnim odborima od 8. travnja

2017., 25. studenoga 2017. i 14. veljače 2020.

**Članak 39.**

Ovaj Pravilnik stupa na snagu danom donošenja, i objavit će se na mrežnoj stranici Komore.